吾家大江南,生长惯卑湿。
早衰坐辛勤,寒气得相袭。
每愁春夏交,两脚难行立。
贫穷医药少,未易办芝朮。
人言常食饮,蔬茹不可忽。
紫苏品之中,功具神农述。
为汤益广庭,调度宜同橘。
结子最甘香,要待秋霜实。
作腐罂粟然,加点须姜蜜。
由茲颇知殊,每就畦丁乞。
飘流无定居,借屋少容膝。
何当广种艺,岁晚愈吾疾。
两岸人家水映门,谁知城里有深村。
照畦罂粟红灯密,绕舍戎葵紫缬繁。
要是此花清绝处,端如醉面读离骚。
青蛟煖昼拿云上,白雪深春压架香。
照眼妆新就,扶头酒半醒。
妖姿随变化,薄命易飘零。
娇困扶头怜半醒,淡浓宜面斗新妆。
并肩罂粟多含怨。具体牡丹惟欠香。
档芏樾“祝沸至喜浴?/p>
仲氏似白眉,表表金玉相。
鲜鲜金凤花,得时亦自媚。
物生无贵贱,罕见乃为贵。
薤叶秀且耸,兰香细而幽。
阿坰自说枣饮法,请我试吟枣饮诗。
手提北湖折脚鼎,北湖见之已解颐。
罂粟作腐杏成酪,来问白苏侬饱知。
他时携去寻衲子,通红更拨骐驎儿。
草菜可食,总名曰疏。
品题有圃,树艺有书。
衡纵町畦,周绕屋庐。
缭以樊垣,经父沟渠。
晨出抱瓮,夕归荷锄。
有蔓必薅,有蝗必驱。
风披雨沐,日暄露濡。
穉甲怒生,嘉苗蔚敷。
芥薑杞菊,韭薤蒜葫。
薇蕨藜藿,瓜瓞匏瓠。
楮鸡桑鹅,箨龙棕鱼。
马齿鹿角,鼠尾虎须。
薯蓣蔓菁,杜蘅蘼芜。
茵陈莪萝,艽兰茹藘。
赤苋银茄,翠荇墨菰。
酸浆辣苫,甘荠苦荼。
庖人调胹,园丁拮据。
锜煮緤,筐稆贮储。
椒橙内交,{左齿右差}醢效劬。
以芼以湘,可茹可俎。
维昔尼父,瓜祭齐如。
饮水曲肱,其乐只且。
召南苹藻,韩奕笋蒲。
知味羡黄,齩根叹胡。
葵蓼饫颙,葱韭厌徐。
火芋明瓒,山菌接舆。
庾郎三种,石生一盂。
刘参玉版,苏传冰壶。
巢字元修,鲋姓豆虑。
菘羔抱孙,蹲鸱将雏。
丝滑露葵,练净土酥。
野荠锟钝,水苔脯膴。
饼炊菠棱,鮓酿苞芦。
胡麻馈馏,罂粟醍醐。
萍虀西晋,莼羹东吴。
芹撷泥坊,藤采丰湖。
沼泪有蘩,江汉有蒌。
冈有常枲,洲有接余。
雁门天花,黄河蘑茹。
大宛苜蓿,太华芙蓿
环滁野蔌,盘谷山茹。
地饶所产,天茁此徒。
菲葑是采,口腹以娱。
落英未莎,初篁未箊。
霜根旋挑,露叶半舒。
烹泉石鼎,养火地炉。
色炫匕著,香浮柈盂。
气含土膏,味逾天厨。
肥生华池,响鸣辅车。
商颜饥解,文园渴甦。
前招麹生,后引酷奴。
馔非膻荤,饷非苞苴。
园无羊踏,壤有鼠余。
彼哉肉食,俎列豢刍。
心炙椎牛,项脔割豬。
春羔秋麛,冬鲜夏朐。
猩脣豹胎,麋{上难下肉}蟹胥。
缁裙解鼋,银丝脍鲈。
羊尾截肪,锦袄脱肤。
山肴雉兔,泽羞雁凫。
北馔潼酷,南烹{上圭下黾}蜍。
嗜鼠则鸱,甘带则蛆。
乃笑郑老,烂蒸瓠{左卢右瓜}。
乃笑坡翁,梦餐鸡苏。
属厌饕餮,饱死侏儒。
语以疏味,能知否乎。
予雅嗜之,日不可无。
乃颜兹屋,羞供是须。
宁疏而癯,毋肉而腴。
易牙司味,敢告膳夫。
前年阳亢骄,旱日赤如血。
万里随羽书,挥鞭无留辙。
炎毒乘我虚,两岁苦病蝎。
遇夏火气高,烦蒸不可活。
饱闻食罂粟,能涤胃中热。
问邻乞嘉种,欲往愧屑屑。
适蒙故人惠,筠箧裹山叶。
堂下开新畦,布艺自区别。
经春甲未坼,边冷伤晚雪。
清和气忽动,地面龟兆裂。
含滋竞出土,新绿如短发。
常虑蒿莠生,锄薙不敢阙。
时雨近沾足,乘凌争秀发。
开花如芙蕖,红白两妍洁。
纷纷金蕊落,稍稍青莲结。
玉粒渐满房,露下期采折。
攻疾虽未知,适愿已自悦。
呼童问山鼎,芳乳将可设。
小雨翻锄土带沙,戎葵罂粟送诗家。
敢争天上中秋月,且种人间隔岁花。
小稔米今犹未贱,固穷酒可不须赊。
乘閒傥肯来相过,有水吾能自煮茶。
花有如罂粟,能同橘不迁。
茄藤宜硬地,豆荚恶肥田。
元勰齐民术,夷吾土物篇。
园丁初未读,口诀自相传。
浓绿园林晓雨新,莺啼近树不疑人。
千枝罂粟红如锦,谁谓侬家已送春。
忽复荒山唤子规,来归已是腊残时。
人穷怕老吾何愧,夏浅胜春古有诗。
草靸紵衫并竹扇,石榴罂粟又戎葵。
猫生三子将逾月,卧看跳嬉亦一奇。